हिंगलाज माता मंदिर

हिंगलाज माता मंदिर, जेकरा के हिंगलाज देवी मंदिर, हिंगुला देवी मंदिर आ नानी मंदिर नाम से भी जानल जाला, पाकिस्तान के बलूचिस्तान प्रांत के लसबेला जिला में, मकरान तट पर स्थित हिंगलाज नाम के जगह में एगो हिंदू मंदिर बाटे। ई हिंगोल नेशनल पार्क के बीच में पड़े ला। ई हिंदू धर्म के शाक्त परंपरा के मान्यता के हिसाब से पबित्र 51 शक्ति पीठन में गिनल जाला। पाकिस्तान में कुल दू गो शक्ति पीठ बाड़ें—दूसरहा शारदा पीठ हवे, जवन नीलम घाटी (आजाद जम्मू-कश्मीर) में स्थित बा। हिंगलाज माता, दुर्गा या देवी के रूप मानल जाली, आ ई मंदिर पहाड़ के गुफा में, हिंगोल नदी के तीरे पड़े ला। पिछला तीन दशक में एह अस्थान के पॉपुलरिटी बहुत बढ़ल बा, आ पाकिस्तान के अलग-अलग हिंदू समुदायन खातिर एगो साझा आ एकजुटता के प्रतीक बन गइल बा। हर साल बसंत ऋतु (चइत के नवरातर) में करीब 3 लाख लोग द्वारा कइल जाए वाला हिंगलाज यात्रा पाकिस्तान के सबसे बड़ा हिंदू तीर्थ यात्रा मानल जाला।